Врз основа на член 11, член 30 став 1 алинеја 2, став 3 и став 5, како и член 48 и член 49 од Закон за административни службеници („Службен весник на Република Македонија“ бр. 27/14, 199/14, 48/15, 154/15, 5/16, 142/16 и 11/2018), Правилникот за формата и содржината на интерниот оглас, начинот на поднесување на пријавата за унапредување, начинот на спроведувањена административната селекцијаи интервјуто, како и начинот на нивно бодирање и максималниот број на бодови од постапката на селекција, во зависност од категоријата на работно место за кое е објавен интерниот оглас („Службен весник на Република Македонија“бр. 11/2015 и 35/2018), согласно Правилникот за систематизација на работни места во Општина 04-6184/1 од 27.08.2015 година 14.07.2017 годинa, 04-1043/1 од 14.02.2018 година, 04-1816/1 од 19.03.2018 година, 04-1816/4 од 02.05.2018 година, 04-5304/1 од 07.08.2018 година, 04-7884/1 од 29.10.2018 година, 04-8399/1 од 16.11.2018 година, 04-9159/1 од 18.12.2018 година 04-7955/1 од 24.10.2019 година, 04-7955/1 од 04-7955/4 од 05.11.2019 година, Секретарот на Општина Аеродром објавува:

**ИНТЕРЕН ОГЛАС бр.02/2019**

ЗА ПОПОЛНУВАЊЕ НА РАБОТНИ МЕСТА СО УНАПРЕДУВАЊЕ НА АДМИНИСТРАТИВНИ СЛУЖБЕНИЦИ

ВО ОПШТИНА АЕРОДРОМ

1. Се објавува интерен оглас за унапредување на 1 (еден) административен службеник со пополнување на следното работно место:

1. Советник за водење на управни постапки од областа на градежништвото и урбанизмот– шифра УПР 0101В01000 во Одделение за урбанизам и подготовка на урбанистички планови во Сектор за комунални работи, урбанизам и заштита на животната средина - 1 извршител.

**Посебни услови:**

**А) стручни квалификации:** ниво на квалификациите VI А според Македонската рамка на квалификации и стекнати најмалку 240 кредити според ЕКТС или завршен VII/1 степен, **образование: Архитектура, урбанизам и планирање.**

**Б) работно искуство:** најмалку три години работно искуство во струката.

**В)** Потребни општи работни компетенции на средно ниво:

* решавање проблеми и одлучување за работи од својот делокруг;
* учење и развој;
* комуникација;
* остварување резултати;
* работење со други/тимска работа;
* стратешка свест;
* ориентираност кон клиенти/засегнати страни; и
* финансиско управување.

**Г) Посебни работни компетенции:**

.

 **- Потребно познавање на компјутерски програми:** Активно познавање на компјутерски програми за канцелариско работење.

**- Потребно ниво на познавање на јазици:** активно познавање на еден од трите најчесто користени јазици на Европската унија (англиски, француски, германски)

 **Распоред на работно време:**

* Работни денови понеделник- петок;
* Работни часови неделно – 40 часа
* Работно време од 07:30 до 15:30 (08:30 до 16:30)
* Паричен нето износ на плата: 26.253,00 денари

2. Кандидатите кои аплицираат на интерниот оглас покрај горенаведените, треба да ги исполнуваат следните општи услови:

* да е државјанин на Република Македонија
* активно да го користи македонскиот јазик
* да е полнолетен
* да има општа здравствена способност за работното место
* со правосилна судска пресуда да не му е изречена казна забрана за вршење професија, дејност или должност

На интерниот оглас може да се јави административен службеник, вработен во истата институција, кој ги исполнува општите и посебните услови за пополнување на работното место пропишани за соодветното ниво во овој закон и во актот за систематизација, како и:

- да е оценет со оценка „А“ или „Б“ при последното оценување

- да е на работно место на непосредно пониско ниво од работното место или да е на работно место во рамки на истата категорија во која е работното место за кое е објавен интерниот оглас

- да поминал најмалку две години на тековното работно место и

- да не му е изречена дисциплинска мерка во последната година пред објавувањето на интерниот оглас

3. Кандидатот поднесува пополнета пријава и докази за податоците содржани во пријавата преку архивата на Општина Аеродром до Одделението за управување со човечки ресурси, како и до службената електронска адреса на одделението за управување со човечки ресурси covecki.resursi@aerodrom.gov.mk или на службената адреса на лицето Ирена Петревска, irena.petrevska.@aerodrom.gov.mk, со назнака за интерен оглас.

4. Рокот за поднесување на пријавата со доказите трае 5 дена од денот на објавувањето на интерниот оглас.

 5. Ненавремена, нецелосна и неуредно пополнета пријава, нема да биде предмет на разгледувањe.

 6. Постапката ќе ја спроведе Комисијата за селекција за унапредување формирана од страна на Секретарот на Општина Аеродром.

 7. Во пријавата кандидатите се должни под материјална и кривична одговорност да потврдат дека податоците во пријавата се точни а доставените докази верни на оригиналот.

НАПОМЕНА: Кандидатот кој ќе внесе лажни податоци во пријавата или во фаза на административна селекција се утврди дека доставените податоци и докази се лажни ќе биде дисквалификуван од натамошна постапка по овој оглас.

Секретар на Општина Аеродром

 Марица Ѓурческа